alexandrainst/scandi-wiki huggingface dataset:
Vegar Landaas

Vegar Landaas (født 28. januar 1990) er en norsk fotballspiller som spiller for .

I desember 2008 gikk han fra  til AS Monaco FC, før han sommeren 2010 gikk til . Den 31. august 2011 gikk Landaas til Skeid. Fra sesongen 2013 har han spilt for Frigg.

Referanser

Eksterne lenker 
 

Norske fotballspillere
Norske fotballspillere i Frankrike
Fotballspillere for Skeid Fotball
Fotballspillere for FK Mandalskameratene
Fotballspillere for AS Monaco
Fotballspillere for Odds ballklubb
Fotballspillere for Frigg Oslo FK
Fødsler i 1990
José Carreras

Josep Carreras i Coll (1946–) er en spansk tenor. Han regnes som en av de fremste operasangerne i andre halvdel av 1900-tallet.

Carreras var en av sangerne i «de tre tenorer» som Carreras, Plácido Domingo og Luciano Pavarotti dannet etter at de hadde opptrådt sammen under fotball-VM i 1990.

Biografi 
Josep Carreras far, Josep Carreras Soler, var en overbevist republikaner, og fikk etter Den spanske borgerkrigen ikke utøve sitt yrke som gymnaslærer. I 1951 emigrerte familien til Argentina i et forgjeves håp om et bedre liv. De vendte tilbake til Barcelona etter bare et år, og faren arbeidet deretter som trafikkpoliti mens moren Antonia Coll Saigi drev en liten frisørsalong. 

Carreras studerte først kjemi, men fra 1963 skiftet han over til sangstudier med Jaime Francisco Puig og ved Conservatori Superior de Música del Liceu i Barcelona. Han debuterte i Barcelonas Gran Teatre del Liceu i 1970 hvor han sang i Verdis Nabucco. I 1971 vant han sangkonkurransen i Busseto, ble engasjert ved operaen i Madrid og debuterte med Montserrat Caballé i London i Donizettis Maria Stuarda.

Tallrike gjestespill førte ham fra 1972 til New York City Opera, Teatro Colón i Buenos Aires, operaen i Chicago, Metropolitan Opera, Royal Opera House, Wiener Staatsoper og Teatro alla Scala. Etter hans internasjonale gjennombrudd som lyrisk tenor fulgte ytterligere invitasjoner fra Salzburger Festspiele, Hamburg, München, Brussel, San Francisco, London og andre.

8. mai 2009 bekjentgjorde Carreras at han trakk seg tilbake fra operascenene, men at han fortsatt ville opptre på konserter.

Sosialt arbeid 
Under karrierens høydepunkt ble han i 1987 rammet av akutt lymfatisk leukemi. Tross en dårlig prognose overvant han sykdommen etter en stamcelletransplantasjon utført av nobelpristakeren Edward Donnall Thomas i Seattle og kunne gjenoppta sangkarrieren.

I takknemlighet for den medisinske hjelpen han fikk grunnla han i 1988 Fundación Internacional José Carreras para la lucha contra la leucemia med hovedsete i Barcelona, og fra 1995 også den München-baserte stiftelsen Deutsche José Carreras Leukämie-Stiftung e.V.

Referanser

Eksterne lenker 
 
 
 
 
  Josep Carreras' offisielle hjemmeside
  Fanside
  Biografi over José Carreras
  Den tyske José Carreras Leukämie-Stiftung

Spanske operasangere
Tenorer
Personer fra Barcelona
Turgut Özal

Halil Turgut Özal (født 13. oktober 1927 i Yeşilyurt i provinsen Malatya i Tyrkia, død 17. april 1993 i Ankara) var en tyrkisk liberal politiker. Han var statsminister og den åttende presidenten i Tyrkia.

Liv og virke

Bakgrunn 
Turgut Özal var elektronikkingeniør og besriftsøkonom av utdannelse. I 1967 ble han sjef for den statlige planleggingsorganisasjon.

Økonom 
Etter militærkuppet i mars 1971 arbeidet han for Verdensbanken, men vendte tilbake til Tyrkia i 1973 og innehadde ledende poster innen næringslivet. I perioden 1979-80 var han statssekretær i statsministerens kanselli og samtidig statssekretær i planleggingsorganisasjonen.

Politiker 
Etter at Süleyman Demirel ble styrtet (12. september 1980) ble han av de militære utsett til vise regjeringssjef og finansminister med oppdrag å fortsette sin økonomiske politikk. Den 14. juli 1982 gikk han av på grunn av den vedvarende økonomiske krisen. Etter at hans Fedrelandsparti ( ANAP) vant frem i parlamentsvalgene av 6. november 1983 etterfulgte han Bülend Ulusu som regjeringsjef. Han ble med dette den tredje demokratisk valgte lederen i Tyrkias historie etter Adnan Menderes og Süleyman Demirel.

Som statsminister og fra 1989 som president omformet han den tyrkiske økonomien ved å privatisere mange statlige foretak. Dette bedret forholdene til den vestlige verden, særlig til USA. 

Turgut Özal gikk inn for bedre forbindelser med Vest-Europa. Han hadde som mål å få inn Tyrkia som fullverdig medlem av De europeiske fellesskap (EF), og så Tyrkia som en bro mellom øst og vest, mellom de muslimske landene og Europa. Samtidig var han mer eller mindre ansvarlig for hva mange i Tyrkia anså å være en oppblomstring av Islam, som fremover kom til å få innta mer synlig plass i samfunnslivet, ved større åpenhet overfor mer religiøse muslimske kretser i landet. Disse var lenge blitt sett skjevt på av den delvis kemalistiske statseliten.

I 1991 tok han personlig initiativ til Tyrkias medvirkning i koalisjonen mot Irak under Gulfkrigen.

Referanser 

Tyrkiske statsministre
Personer fra Malatya
Tyrkiske presidenter
James Ball

James A. Ball (født 7. mai 1903, død 2. juli 1988 i Victoria, Britisk Columbia) var en canadisk friidrettsutøver som deltok i de olympiske leker 1928 i Amsterdam og 1932 i Los Angeles. 

Ball vant to olympiske medaljer i friidrett under Sommer-OL 1928 i Amsterdam. Han kom på andreplass på 400 meter bak amerikanske Ray Barbuti. Han var også med på det canadiske laget som kom på tredjeplass på 4 x 400 meter bak USA og Tyskland. De andre på laget var Stanley Glover, Philip Edwards og Alexander Wilson.
 
Fire år senere, under Sommer-OL 1932 i Los Angeles, vant han en bronsemedalje på 4 x 400 meter sammen med Ray Lewis, Philip Edwards og Alexander Wilson.

OL-medaljer 
 1928  Amsterdam  -  Sølv i friidrett, 400 meter
 1928  Amsterdam -  Bronse i friidrett, 4 x 400 meter  Canada
 1932  Los Angeles -  Bronse i friidrett, 4 x 400 meter  Canada

Eksterne lenker 
  

Canadiske mellomdistanseløpere
Olympiske sølvmedaljevinnere for Canada
Olympiske bronsemedaljevinnere for Canada
Medaljevinnere under Sommer-OL 1928
Deltakere for Canada under Sommer-OL 1928
Friidrettsutøvere under Sommer-OL 1928
Medaljevinnere under Sommer-OL 1932
Deltakere for Canada under Sommer-OL 1932
Friidrettsutøvere under Sommer-OL 1932
Personer fra Victoria i Britisk Columbia
Fødsler i 1903
Dødsfall i 1988
Deltakere for Canada under Samveldelekene 1930
Friidrettsutøvere under Samveldelekene 1930
Muséhagen

For Bergens botaniske hage se Arboretet og Botanisk hage

Botanisk hage eller Muséhagen, Muséplass 3, er en botanisk hage ved Universitetsmuseet i Bergens naturhistoriske avdeling på Nygårdshøyden i Bergen. Hagen ble anlagt i årene 1897-99 etter plan utarbeidet av Jørgen Brunchorst, og omfatter 14 mål med ca. 3 000 forskjellige arter som er samlet inn i årenes løp. De fleste av disse er hentet inn som frø fra viltvoksende planter i Norge og resten av verden, men hagen har også kulturformer av spesielt vakre eller viktige økonomiske planter.

Historie 
I 1890-årene ble tomten fylt opp ved at private kunne tømme overskuddsjord der. Den første rhododendron som ble plantet ut i parken, kom fra hagen til Jørgen Brunchorsts mor. Like innenfor hageporten ved museets nordfløy står to barlindtrær, hentet fra hagen til Hans Tank i sentrum, der de trolig ble plantet i 1788. I 1929 ble de flyttet til Muséhagen med hesteskyss.

Hagens 10 meter høye veksthus, Palmehuset, ble oppført av arkitekt Gustav Bild i 1901. Veksthuset ble kjøpt komplett i Breslau og bekostet av Conrad Mohr. Drivhuset hadde opprinnelig gotiskpreget støpejernsdetaljering og et spissbuet glasstak. Midtpartiet hadde også en omløpende plattform (balkong), helt i tråd med internasjonal drivhus-arkitektur. Veksthuset ble ombygd ved midten av 1900-tallet, bl.a. med nytt tradisjonelt saltak.

Hageanlegget med gartneribygget er fra 1890, og veksthuset ble fredet etter forskrift i 2013.

Hagens fontene heter «Fugledammen» og ser ut som den er bygd opp av kvernsteiner stablet oppå hverandre. Den minste og øverste steinen er en romersk kvern av granitt. Slike kverner er alltid importvare. De to kvernsteinene under er norske vasskverner fra kvernhus og består av granatglimmerskifer. De eldste slike steinbruddene, som det er rundt 400 av, befinner seg i Hyllestad, der det har vært drift fra tidlig 700-tall og opp mot moderne tid. Den nederste kvernsteinen er av en annen type granatglimmerskifter fra Saltdal nær Fauske. Trolig ble disse kvernsteinene hentet fra museets arkeologiske samling og brukt til å bygge opp en fontene, en fremgangmåte som i dag ville vært utenkelig.

Hagen tjente som Universitetet i Bergens botaniske hage til 1996, og er fortsatt uteavdeling rundt De naturhistoriske samlinger ved Universitetsmuseet i Bergen. En ny og langt større botanisk hage på 70 mål er etablert ved Arboretet og Botanisk hage på Milde, men Muséhagen er bevart intakt og beholdt som en litt enklere botanisk hage i byen.

Referanser

Eksterne lenker 
 Bergen byleksikon - Botanisk hage
 Riksantikvaringen om fredningen av museet og Muséhagen

Kultur i Bergen
Botaniske hager i Norge
Erik Svensson

Erik Svensson (født 10. september 1903, død 22. september 1986) var en svensk friidrettsutøver som deltok i de olympiske leker 1932 i Los Angeles. 

Svensson vant en olympisk sølvmedalje i friidrett i Sommer-OL 1932 i Los Angeles. Han kom på andreplass i tresteg med et hopp på 15,32 meter, bak Chuhei Nambu fra Japan som vant med 15,72 som var ny verdensrekord. Svensson ble nummer fire i lengdehopp, fire centimeter bak bronemedaljevinneren Chuhei Nambu fra Japan.

Referanser

Eksterne lenker 
 

Personer fra Jönköping
Svenske tresteghoppere
Svenske lengdehoppere
Olympiske sølvmedaljevinnere for Sverige
Olympiske sølvmedaljevinnere i friidrett
EM-sølvmedaljevinnere i friidrett for Sverige
Deltakere for Sverige under Sommer-OL 1928
Friidrettsutøvere under Sommer-OL 1928
Deltakere for Sverige under Sommer-OL 1932
Friidrettsutøvere under Sommer-OL 1932
Medaljevinnere under Sommer-OL 1932
EM-sølvmedaljevinnere i friidrett for Sverige
Deltakere for Sverige under EM i friidrett 1934
Svein Ivar Moen

Svein Ivar Moen (født 25. juli 1973) fra Ål i Hallingdal, bor i Åsmarka) er en norsk hundekjører.

Han var skismører for det norske elitelaget i skiskyting i fra 1998 til 2016. 
Som hundekjører oppnådde han andreplass i det 14 etapper lange Pirena («La Ruta Blanca del Pirineo») i 2008.
Han har deltatt i flere verdensmesterskap, og tok gullmedalje under VM i hundekjøring 2011, VM-gull i stafett Alaska 2013 og gullmedalje under VM kickbike med én hund, Kreis Borken, Tyskland 2011.

Han deltok i TV-serien min idrett på NRK i 2012, med følge av hunden «Sheriff».

Referanser 

Verdensmestere i hundekjøring
Norske hundekjørere
Kongepokalvinnere i hundekjøring
Personer fra Lillehammer kommune
Museum of the City of New York

The Museum of the City of New York er et kunstgalleri og historisk museum etablert i 1923 med formål om å presentere historien om New York City og dens innbyggere. Museet ligger på Fifth Avenue mellom 103rd og 104th Street, med utsikt mot Central Park. Billetter koster $10 for voksne og inkluderer alle utstillingene.

Eksterne lenker 
 

Museer i New York City
New Yorks historie
Manhattan
Etableringer i 1923
Museer etablert i 1920-årene
1923 i USA
Kunstmuseer i USA
Kiri Te Kanawa

Kiri Janette Te Kanawa (1944–) er en newzealandsk operasanger (sopran).

Liv og virke 
Kiri Te Kanawas biologiske mor var irsk, faren maori. Som spedbarn ble hun adoptert av maorien Thomas Te Kanawa hans kone Nell som var av irsk avstamming. 

Kiri Te Kanawa fikk sin første sangundervisning i Auckland. Etter at hun vant en sangkonkurranse i Melbourne kunne hun reise til London. Sin første rolle på operascenen fikk hun som «Andre dame» i Wolfgang Amadeus Mozarts Tryllefløyten i London desember 1968. I 1969 sang hun sin første hovedrolle: Elena i Gioacchino Rossinis La donna del lago. Debuten ved Royal Opera House i Covent Garden fikk hun i  1970 som Xenia i Modest Mussorgskijs opera Boris Godunov. I løpet av de neste årene sang hun ved alle de store operascenene i verden. Debuten ved Metropolitan operaen kom i 1974 da hun på kortest mulige varsel måtte steppe inn for Teresa Stratas som Desdemona i Giuseppe Verdis Otello.

Kiri Te Kanawa sang i St. Pauls katedral under Prins Charles og Prinsesse Dianas bryllup i 1981, men hun nådde ut til et enda bredere publikum da Leonard Bernstein i 1984 valgte henne til rollen Maria i hans eneste studioinnspilling av West Side Story. José Carreras sang rollen som Tony. Det ble laget en severdig dokumentarfilm om innspillingen. 

Kiri Te Kanawa ble i 1982 adlet og utnevnt til dame commander av Order of the British Empire og har rett til å føre tiltaleformen dame foran navnet. I 1989 ble hun tildelt den franske ordenen Ordre des Arts et des Lettres, i 1990 Honorary Companion of the Order of Australia og i 1995 Order of New Zealand. I 2018 ble hun utnevnt til medlem av den britiske Order of the Companions of Honour.

Referanser

Eksterne lenker 
 
 Biografi
  

Operasangere
Sopraner
Newzealandske sangere
Personer fra Gisborne Region
Ordre des Arts et des Lettres
Order of the Companions of Honour
Fyrstinnen av Asturias’ pris for kommunikasjon og humaniora

Fyrstinnen av Asturias' pris for kommunikasjon og humaniora (spansk: Premio Princesa de Asturias de Comunicación y Humanidades) er en pris, som siden 1981 årlig tildeles for innsats innen kommunikasjon og humaniora. Den er en del av en Fyrstinnen av Asturias-prisene. De deles ut årlig i Oviedo.

Prisen ble etablert i 1981 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.

Prisen består av en skulptur laget av kunstneren Joan Miró og et pengebeløp på  euro.

Mottakere av Fyrstinnen av Asturias' pris for kommunikasjon og humaniora

Referanser

Eksterne lenker 
 Oversikt over mottakere, fra Fundación Príncipe de Asturias

Forskningspriser
Utmerkelser etablert i 1981
Elgsethytta

Elgsethytta er en turisthytte og et serveringssted i Bymarka i Trondheim, nærmere bestemt i Bynesmarka mellom Bosbergheia og Elsetheia. Turisthytta ble åpnet i 1958 og tilhørte Trondhjems Skiklub til 1974, da eierskapet ble gitt til Trondheim kommune. Siden 2002 har skiklubben hatt ansvaret for driften av hytta. Hytta ligger i en høyde av 448 m over havet. Eiendommen har gårdsnummer 268 og bruksnummer 4 i Trondheim kommune.

På en liten høyde ca. 80 m nordvest for hytta, ligger Elgsethytta Panorama. Dette er et utsiktspunkt forsynt med en 'sikteskive'. Innretningen består av en metallskive med siktelinjal i messing, montert på toppen av en betongsøyle. På skiva er det inngravert ulike siktemål.

Litteratur

Eksterne lenker 
 Elgsethyttas hjemmeside

Turisthytter i Trøndelag
Byggverk i Trondheim
Samferdsel i Trondheim
Bymarka
Byggverk fullført i 1958
Arkeologiåret 1945

Arkeologiåret 1945 er en oversikt over blant annet utgravninger, fødte og avdøde personer med tilknytning til arkeologi i 1945.
__Notoc__

Utgravninger
 Mortimer Wheeler graver ut i Arikamedu i Pondicherry.

Funn
Desember – Nag-Hammadi-biblioteket.

Andre hendelser
 W. F. Grimes etterfølger Mortimer Wheeler som direktør for London Museum.

Fødsler

Dødsfall

Referanser
Čierny Váh vannkraftverk

Čierny Váh vannkraftverk er et vannkraftverk som nytter to reservoarer i vassdraget Váh i det nordvestlige Slovakia. Dette er et såkalt pumpekraftverk, og installert effekt er inntil 735 MW. 

Vannkraftverk i Slovakia
Pumpekraftverk
Super-Bissorte vannkraftverk

Super-Bissorte er et vannkraftverk i en liten fransk elv, like sør for hvor den renner ut i vassraget L'Arc, ei bielv til Rhône i det sørøstlige Frankrike, i Orelle kommune i departement Savoie. Anlegget for kraft fra Bissorte-demningen som ligger på 2.210 meters høyde over havet. Dette er en betong buedam som skaper et mindre reservoar.

Det ligger umiddelbart nedenfor Bissorte vannkraftverk (75 MW) og Orelle vannkraftverk, sistnenvte med kraft fra Freney-demningen litt lengre oppe i samme elv. Nedenfor i samme elv ligger Ponts-des-Chevres-demningen.

Vannkraftverket har en installert vannkrafteffekt på 750 MW produksjonskapasitet fordelt på fem turbiner. Hvis man inkluderer Bissorte vannkraftverk som kan anses som første byggetrinn (fra 1935), så er totaleffekten 825 MW.

Anlegget stod ferdig i 1978. Vannfallet (head) er på hele 1 120 meter, blant de høyeste i verden.

Se også
 Liste over verdens største vannkraftverk

Eksterne lenker
 Oversikt over demninger i Alpene – Electricité de France. Besøkt 13. januar 2012.

Vannkraftverk i Frankrike
Savoie
Byggverk i Auvergne-Rhône-Alpes
Wilson-demningen

Wilson-demningen er en demning med et vannkraftverk fra 1933 i elva Tennessee River, i delstaten Alabama. Installert vannkrafteffekt er 630 MW. Selve demningen ble utbygd fra 1918 til 1924, mens vannkraftverket ble utbygd ni år senere. Dette var prosjektet som ledet til dannelsen av Tennessee Valley Authority i 1933. Dammen var i sin tid verdens største, 42 meter (137 fot) høy og 1 385 meter (4 500 fot) lang.

Den skaper Wilsonsjøen (Wilson Lake) på 63 km², og nedenfor Wilson-demningen starter Pickwicksjøen som er demmet opp av Pickwick Landing-demningen.

Eksterne lenker
 UACE – The Construction of Wilson Lock and Dam.

Demninger i USA
Vannkraftverk i USA
Tarjei Skirbekk

Tarjei Skirbekk (født 12. mai 1971 i Bergen) er en norsk idehistoriker. 

Skirbekk har hovedfag i idéhistorie fra Universitetet i Oslo. Han skrev hovedoppgave om dannelsesaspektet i boken Der Zauberberg (norsk tittel: Trolldomsfjellet) av den tyske forfatteren Thomas Mann. Han har vært engasjert i internasjonale spørsmål – særlig i spørsmål knyttet til Europa/EU. 

Fra 1991 til 1992 var han ïnternasjonal sekretær i AUF. Skirbekk var i flere år sakprosaanmelder i flere aviser og i NRK P2. Frem til valget 2011 var han politisk rådgiver for utenriksminister Jonas Gahr Støre. Han kom da fra stilling som informasjonsrådgiver for Arbeiderpartiet på Stortinget. I perioden 2011-2013 arbeidet han med Arbeiderpartiets strategi og kommunikasjon på Arbeidertiets hovedkontor på Youngstorget.

Skirbekk var prosjektleder for etableringen av tankesmien Agenda vinter og vår 2014. Våren 2015 ga han ut boken Hvordan vinne valg. Moderne politisk kommunikasjon på Spartacus forlag. I 2014 og 2015 var han eneste ikke-svenske medlem av Socialdemokraternas valganalysegruppe som evaluerte den svenske valgkampen i 2014. Han ble brukt som ekstern rådgiver for partiet og regjeringsapparatet i Sverige til 2017. 

I 2015 ble han ansatt i kommunikasjonsavdelingen i Statoil/Equinor. Fra 2018 til 2021 arbeidet han som spesialrådgiver for daværende konsernsjef i Equinor, Eldar Sætre og nåværende konsernsjef Anders Opedal  og deretter som spesialrådgiver med internasjonale politiske forhold i Equinor.  

Høsten 2021 utga han boken De moderate folkepartienes fall i Europa (CappelenDamm) ISBN 9788202734633. 

Han er sønn av professor i filosofi Gunnar Skirbekk og forfatter Elisabeth Aasen.

Referanser

Eksterne lenker 
 Forfatteromtale, Spartacus forlag

Politiske rådgivere fra Arbeiderpartiet
Tillitsvalgte i AUF
Norske kommunikasjonsfolk
Norske idéhistorikere
Alumni fra Universitetet i Oslo
Personer fra Bergen kommune
Sven Engholm

Sven Torbjørn Engholm (født 25. april 1954) er en svensk oppdretter og hundekjører bosatt i Finnmark.

Engholm kom fra Sverige til Karasjok i 1980 for å leve av og for polarlivet. Han eier og driver kennel og oppdrett av husky i tillegg til utleie av hytter og arrangør av opplevelsesturer.

Sven Engholm er 11 ganger vinner av Finnmarksløpet og blant de ti beste i Iditarod. Han har ledet flere ekspedisjoner til Spitsbergen, Grønland og Sibir.

Eksterne lenker 
 
 

Svenske hundekjørere
Finnmarksløpet
Personer fra Karasjok kommune
Fødsler i 1954
Proffdrømmen

Proffdrømmen var en TV-serie på 12 program som ble sendt på TV3 høsten 2002. 12 håndplukkede fotballtalenter i 15-16 årsalderen kjempet om et treningsopphold på Liverpool Football Academy. Talentene deltok på to treningssamlinger i Oslo og ble trent og vurdert av profiler som Åge Hareide, Knut Torbjørn Eggen, Frode Grodås, Vidar Davidsen og Erik Solér. Serien var produsert av Ewald Eilertsen og Rune Dahl (som også var reporter) for det tidligere tv-produksjonsselskapet Alfon.

Per Ciljan Skjelbred og Alexander Breidvik vant treningsoppholdet i Liverpool hvor Per imponerte akademiets leder Steve Heighway mest. 

Andre deltakere var: 
Magnus Ask Mikkelsen, 
Morten Hæstad,
Nick Rios Haugen,
Lamin Bojang,
Jo Nymo Matland,
Per Kristian Fylling,
Jørgen Røssevold, 
Steinar Eikje,
Dag Ole Thomassen
Jon Fjertelsen

Norske dokumentarserier
Norske sportsprogrammer på TV
Norske talentkonkurranser på TV
Norske TV-serier fra 2000-årene
Fotballkultur
Halvmaraton

Halvmaraton er et løp som går over 21.097,5 meter som tilsvarer halvparten av den offisielle distansen for en maraton.

I friidretts-sammenheng regnes halvmaraton som en øvelse i kategorien langdistanseløp. Øvelsen står ikke på programmet for OL eller VM, men har vært NM-øvelse siden 1986 for menn og siden 1987 for kvinner.

Rekorder 

* Ingrid Kristiansen står registrert med en bestenotering på 1.06.40 fra 1987 i en del norske sammenhenger, noe som ville ha vært verdensrekord på den tiden. Denne tiden er imidlertid ikke blitt offisielt anerkjent

Norske halvmaratonløp 

 Trondheim Maraton
 Egersund Halvmaraton
 Gaustatoppen Opp
 Geiranger Halvmaraton
 Haugesund Halvmaraton
 Kystleden halvmaraton
 Lyngen Halvmaraton
 Oslo Maraton
 Solastranden halvmaraton
 Vestfold Maraton
 3-Sjøersløpet
 Bjoa Halvmaraton
 Ålesund Maraton
 Sandnesløpet

Referanser

Eksterne lenker
 Bergen City Marathon
 Bergen Fjellmarathon

Langdistanseløp
Friidrettsøvelser
John Arild Svendsen

John Arild Svendsen (født 20. november 1967) er en norsk taekwondo-utøver fra Hammerfest. Svendsen har vunnet mer enn 60 VM-gull i 11 forskjellige organisasjoners verdensmesterskap per 1. mars 2019; ITF, WASCO, PUMA, WTA, WTKA/WTA, UNIFIED WORLD, UFMC, TAGB, United ITF, Re-Unified, WACTO, WFMC og 20+ EM-gull i flere taekwondo-organisasjoner (ITF, TAGB, UITF, TKDI). Svendsen er den mestvinnende taekwondo-utøveren innen ITF-stilarten på verdensbasis.

Svendsen driver med ITF Taekwondo Style, og den 9. juni 2012 ble han oppgradert til 8. dan i ITF TaeKwonDo. Han driver et eget trenings-/kampsportsenter i Hammerfest. Flere av Svendsens elever har tatt VM- eller EM-gull i taekwondo.. Han har blant andre trent opp følgende utøvere som har vunnet medaljer i forskjellige åpne EM og VM:
 Riitta Randelin 5 WASCO-VM-gull
 Hege Mathisen TKDI-VM-sølv
 Eirin Kristiansen WTA-VM-gull, WASCO VM-gull
 Morten Pedersen WTA-VM-gull, WASCO-VM-gull
 Robert Dahl WASCO-VM-gull
 Per Ståle Larsen WASCO-VM-gull
 Kjerstin Muller WASCO-VM-gull PUMA-VM-Sølv og Bronse
 Andreas Hermo TKDI-EM-bronse m.m
 Fred Johansen , WASCO-VM-gull. TAGB EM-gull knusing. UNIFIED WORLD VM-gull og -bronse, WTKA/WTA VM-gull og -sølv, ITF Union VM-sølv og -bronse, WFMC VM VM-sølv, WACTO Sølv, United ITF EM-sølv
 Dennis Barstad Unified World Championships 3 gull, TI VM 2018 sølv sparring 14-15 år
Torjus Herdebrei Klæboe Nilsen Unified World Championship 2 Gull, 1 Sølv
 Tone Myklebust Unified World Championship Gull

Kilder 
 https://www.ifinnmark.no/nyheter/forby-anabole-stereoider/s/1-30002-273346

Finnmark Dagblad
 NRK

Norske taekwondoutøvere
Fødsler i 1967